Pierre-Auguste Renoir

**Pierre-Auguste Renoir** (født 25. februar 1841 i Limoges i Frankrike, død 3. desember 1919 i Cagnes) var en fransk maler og skulptør. Filmskaperen Jean Renoir var hans sønn.

## Liv og virke
### Bakgrunn
Pierre-Auguste Renoir kom fra en familie av arbeiderklassen. Faren var skredder, og moren tilskjærer. Da Pierre-Auguste var tre år gammel (1845) flyttet familien til  Paris og fant seg et bosted nær Louvre, som den gang ennå ikke var blitt museum, men huset både kontorer og boliger.

Som 13-åring begynte han i lære som porselensmaler. Allerede som 15-åring behersket han dette så godt at han ble tiltrodd ansvaret for utførelsen av svært krevende maleoppdrag som bare var egnet for de svært erfarne. Han ble lønnet godt, og kunne til og med bidra til foreldrenes livsopphold. 

På denne tid slo imidlertid mekanisk fargetrykk av porselen inn, og avdelingen måtte stenge da han var 17 år gammel.

Renoir måtte dermed tjene til livets opphold med dekorasjonsmaling av markiser og annet, som kolorering av våpenskjold. 

### Maler
Renoir regnes blant de fremste impresjonistene. Han er kjent for sine motiver med unge kvinner, barn, blomster og landskaper. Blant hans mest kjente verk er *Moulin de la Galette*, *Teaterlosjen* og *La Grenoullière*. Han startet karrieren som porselensmaler. 1862–64 gikk han på École des Beaux-Arts. På denne tiden traff han Camille Pissarro, Alfred Sisley og senere Claude Monet, og malte sammen med de to siste ved La Grenouillere og i Argenteuil. 1867–69 malte han ofte sammen med Monet i Paris, og hans første impresjonistiske landskaper er fra denne tiden.
 
Etter krigen 1870–71 ble hans interesse for Eugène Delacroix vakt. Hans søken etter fargens frigjøring sammen med Monet og hans interesse for Édouard Manets samtidsskildring fikk uttrykk i flere bilder, f.eks. i Losjen (1874), som direkte vitner om Manets innflytelse. Andre sentrale verker fra denne perioden er Le Moulin de la Galette (1876) og Roernes frokost (1881).

I 1881 drog han til Algerie, deretter Italia, hvor han særlig interesserte seg for Rafael. Man finner i denne perioden spor etter hans klassiske interesser; linjen fikk større betydning, konturen større vekt. På tilbakeveien til Frankrike møtte han Paul Cézanne og malte ved l'Estaque. I denne såkalte «Ingreske» perioden skapte han verker som Les Grandes Baigneuses (1884–87) og Etter badet (1885, Nasjonalmuseet/Nasjonalgalleriet, Oslo). I slutten av 1880-årene gikk han igjen tilbake til en mer malerisk form og rikere, ofte rødtonet koloritt.

Han ble rammet av leddgikt og oppholdt seg mye i Sør-Frankrike; i 1903 bosatte han seg i Cagnes-sur-Mer på Rivieraen. Hans kunst gikk inn i en ny fase, koloritten ble lysere, konturen mer oppløst, motivene enda mer solfylt enn tidligere. Barna og hushjelpen Gabrielle tjente særlig som modeller i denne perioden.

Etter hvert ble sykdommen verre, og etter 1912 kunne han ikke lenger bruke føtter og hender, men fortsatte å male med penselen bundet til armen. Fra 1907 arbeidet Renoir også med skulptur og keramikk; med italieneren Guino som utførende modellør skapte han 1916 fra sin rullestol skulpturen Den seirende Afrodite og relieffet Paris' dom (begge i Nasjonalmuseet/Nasjonalgalleriet, Oslo).

## Galleri

Image:Renoir11.jpg|*La Grenouillère*, 1868, Nasjonalmuséet i Stockholm, Sverige
Image:Pierre-Auguste Renoir 110.jpg|*Portrett av [[Alfred Sisley]]*, 1868 
Image:Pierre-Auguste Renoir 083.jpg|*[[Claude Monet]] maler i sin hage i [[Argenteuil]]*, 1873, Wadsworth Athenaeum, Hartford, Connecticut
Image:Pierre-Auguste Renoir 112.jpg|*Portrett av [[Claude Monet]]*, 1875, Musée d'Orsay, Paris
Image:Pierre-Auguste Renoir 094.jpg|*Mme. Charpentier og hennes children*, 1878, Metropolitan Museum of Art, New York
Image:Pierre-Auguste Renoir - By the Water.jpg|*ved vannet*, 1880, Art Institute of Chicago, Chicago
Image:Dejeuner-canotiers.jpg|*[[Luncheon of the Boating Party]]*, 1880-1881, The Phillips Collection Washington, DC
Image:Pierre-Auguste Renoir 107.jpg|*Portrett av Charles og Georges [[Durand-Ruel]]*, 1882
Image:Pierre-Auguste Renoir - Danse à la campagne.jpg|*Dansen på landet*, 1883, Musée d'Orsay, Paris
Image:Girl with a hoop.jpg|*Pike med ring*, 1885
Image:Pierre-Auguste Renoir - Suzanne Valadon - La Natte - Girl Braiding Her Hair.jpg|*Pike som fletter sitt hår ([[Suzanne Valadon]])*, 1885
Image:Pierre Auguste Renoir - Portrait Berthe Morisot and daughter Julie.jpg|*Portrett av [[Berthe Morisot]] og hennes datter [[Julie Manet]]*, 1894
Image:Pierre Auguste Renoir La famille d artiste.jpg|*Kunstnerens familie*, 1896, The Barnes Foundation, Merion, Pennsylvania
Image:Pierre-Auguste Renoir - Ambroise Vollard.jpg|*Portrett av [[Ambroise Vollard]]*, 1908
Image:Pierre-Auguste Renoir 113.jpg|*Portrett av [[Paul Durand-Ruel]]*, 1910
Image:Renoir Self-Portrait 1910.jpg|*Selvportrett*, 1910
File:Pierre-Auguste Renoir - Girl crocheting.jpg|*Pike*


### Aktmalerier

Image:Pierre-Auguste Renoir 020.jpg|*Jegerinnen Diana*, 1867, The National Gallery of Art Washington, DC
Image:Pierre-Auguste Renoir - Torse, effet de soleil.jpg|*Naken kvinne i solen*, 1875, Musée d'Orsay, Paris
Image:Renoir15.jpg|*Sittende pike*, 1883
Image:Pierre-Auguste Renoir 021.jpg|*De store baderne*, 1887, Philadelphia Museum of Art, Philadelphia
Image:Pierre-Auguste Renoir 085.jpg|*Etter badet*, 1888
Image:Pierre-Auguste Renoir - Trois Baigneuses au crabe.jpg|*Tre badere*, 1895, Cleveland Museum of Art Cleveland, Ohio
Image:Pierre-Auguste Renoir - Femme nue couchée (Gabrielle).jpg|*Kvinne på en sofa (Gabrielle)*, 1906-1907
Image:Renoir18.jpg|*Etter badet*, 1910, Barnes Foundation, Merion, Pennsylvania
Image:Pierre-Auguste Renoir 030.jpg|*Kvinne ved brønnen*, 1910
Image:Pierre-Auguste Renoir - Baigneuse assise s'essuyant une jambe.jpg|*Sittende bader tørker sitt ben*, 1914, Musee de l'Orangerie, Paris
Image:Bathing Women (Auguste Renoir) - Nationalmuseum - 19163.tif|*Kvinner som bader*, 1916, Nasjonalmuséet i Stockholm
Image:Pierre Auguste Renoir Les baigneuses.jpg|*Badere*, 1918, Barnes Foundation, Merion, Pennsylvania


## Referanser


## Eksterne lenker
* 
* 
*